《除夕有感 其三》
清代·吴可读

何事今宵酒不胜，云山北望记层层。人归白雪长城路，马踏黄河两岸冰。

落日寒烟秦辇道，夕阳衰草汉诸陵。茫茫无限千秋恨，都付西风一盏镫。

作者简介：（1812—1879）甘肃皋兰人，字柳堂。道光三十年进士，授刑部主事。同治时官御史，上疏请杀诬民为逆、冤杀多人之乌鲁木齐提督成禄，语过激切，罢官。光绪初，起为吏部主事。在蓟州寺中草遗疏，请为穆宗立嗣，仰药自杀以尸谏。